Els Reis d’Orient desembarquen a Sagunt
05 de gener 2023

![](/media/g4kfeelq/c_9081.jpg?width=850&height=566.9886363636364)

Els Reis d’Orient han arribat amb vaixell al port marítim del Port de Sagunt est matí al voltant de les 11 hores. La jornada ha començat amb tallers, activitats d'animació i una xocolatada A continuació, Ses Majestats han atés els xiquetes i les xiquetes amb els qui s'han fet fotos i els han repartit llepolies. A més, dels tallers, entre els quals ha destacat el de pintar-se la cara, els xiquets i les xiquetes han pogut depositar les seues cartes en la Bústia Reial. L'arribada dels Reis ha sigut tot un èxit, ja que una multitud abarrotava les instal·lacions portuàries. Totes les activitats de la jornada estan organitzades pel departament de Joventut i Infància de l’Ajuntament de Sagunt. Els Reis han sigut rebuts per l’alcalde de Sagunt, Darío Moreno; el regidor de Joventut i Infància,  Guillermo Sampedro; i altres regidors de la Corporació.

![](/media/inhlzt3w/c_9245.jpg?width=850&height=566.9886363636364)

![](/media/bxdl3lpe/c_9188.jpg?width=400&height=267&mode=max) ![](/media/mdmhi2mb/c_9037.jpg?width=400&height=267&mode=max) ![](/media/ut3htkhf/c_9138.jpg?width=850&height=566.9886363636364)

Ja a la vesprada, la cavalcada començarà a Sagunt a les 17.00 hores aproximadament, i al voltant de les 18.15 hores tindrà lloc en el Palau Consistorial la recepció dels Reis amb l'alcalde de Sagunt, Darío Moreno. L'itinerari serà: c/ Almenara / pl. Blasco Ibáñez / Camí Reial / Ajuntament. Així mateix, a les 18.30 hores serà l'Adoració en Viu 2023 a càrrec de l'associació Passió per Sagunt.

Al Port de Sagunt, la cavalcada començarà a les 19 hores i està previst que els Reis arriben al Triangle Umbral sobre les 20.30 h, on tindrà lloc la recepció amb l'alcalde. L'itinerari serà: avinguda 9 d'Octubre (Albereda) fins a arribar al Triangle Umbral.

![](/media/uwqp0old/c_9161.jpg?width=850&height=566.9886363636364)

Cal recordar que l'autora del cartell d'enguany ha sigut Mari Carmen Martín, qui ha guanyat el concurs que s'ha realitzat amb els centres ocupacionals de la ciutat, Sant Cristòfol i Socoltie.

Amb la finalitat que totes les activitats de la jornada de hui isquen tan bé com siga possible, col·laboren entitats com a Alas, Gimnasia Morvedre, Avocam, Discamp, Falla Avinguda, Falla Els Vents, Falla Rodrigo, SOS Animals, Diverse, Falla El Palleter, Falla Churruca, Centro Aragonés Port, Falla El Tabalet, Falla el Mercat, Falla Plaza Ibèrica, Casa de Andalucía i FJFS. A més de l'empresa Boluda i SAGASS.

També, les AMPAS dels col·legis Tierno Galván, María Yocasta, Vilamar, Begoña, Mediterrani, María Inmaculada i Cervantes; així com les actuacions de La Fam, Airshow, Green Gos, Batukada, Dolçainers Sagunt, Dinamic, Tita, Academia Baile Leo Molina, Ainoa i Adoració Reis d’Orient. A més, els departaments municipals de Manteniment, Trànsit, Policia Local, Protecció Civil, SAG, Consergeria Palau Consistorial, Tinència d'Alcaldia, Mario Monreal, Gabinet de Comunicació i Cultura.

![](/media/qqmagkle/c_8973.jpg?width=400&height=267&mode=max) ![](/media/pxthep0k/c_8941.jpg?width=400&height=267&mode=max)

*   [](http://www.facebook.com/sharer.php?u=https://aytosagunto.es/va/actualitat/els-reis-d-orient-desembarquen-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/els-reis-d-orient-desembarquen-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-reis-d-orient-desembarquen-a-sagunt/ "Linked In")
*   [](mailto:?body=https://aytosagunto.es/va/actualitat/els-reis-d-orient-desembarquen-a-sagunt/)